CELEX: 22013D0136
Language: sl
Date: 2013-07-15 00:00:00
Title: Sklep Skupnega odbora EGP št. 136/2013 z dne 15. julija 2013 o spremembi Priloge I (Veterinarske in fitosanitarne zadeve) k Sporazumu EGP

19.12.2013   
            
            
               SL
            
            
               Uradni list Evropske unije
            
            
               L 345/4
            
         SKLEP SKUPNEGA ODBORA EGP
   št. 136/2013
   z dne 15. julija 2013
   o spremembi Priloge I (Veterinarske in fitosanitarne zadeve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma,
   ob upoštevanju naslednjega:
   
               (1)
            
            
               Izvedbeni sklep Komisije 2013/164/EU z dne 27. marca 2013 o razveljavitvi odločb 2003/135/ES, 2004/832/ES in 2005/59/ES o odobritvi načrtov za izkoreninjenje klasične prašičje kuge in cepljenju divjih prašičev v izrednih razmerah v Nemčiji, Franciji in na Slovaškem (1) bi bilo treba vključiti v Sporazum EGP.
            
         
               (2)
            
            
               Izvedbeni sklep 2013/164/EU razveljavlja odločbe Komisije 2003/135/ES (2), 2004/832/ES (3) in 2005/59/ES (4), ki so vključene v Sporazum EGP in bi jih bilo zato treba v okviru Sporazuma EGP razveljaviti.
            
         
               (3)
            
            
               Ta sklep se navezuje na zakonodajo v zvezi z živimi živalmi, ki niso ribe in živali iz ribogojstva. Zakonodaja v zvezi s temi zadevami se ne uporablja za Islandijo, kakor je določeno v odstavku 2 uvodnega dela poglavja I Priloge I k Sporazumu EGP. Ta sklep se zato ne sme uporabljati za Islandijo.
            
         
               (4)
            
            
               Ta sklep se navezuje na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I k Sporazumu EGP. Ta sklep se zato ne sme uporabljati za Lihtenštajn.
            
         
               (5)
            
            
               Prilogo I k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Pod naslovom „AKTI, KI JIH DRŽAVE EFTE IN NADZORNI ORGAN EFTE USTREZNO UPOŠTEVAJO“ v delu 3.2 poglavja I Priloge I k Sporazumu EGP se črta besedilo v točkah 20 (Odločba Komisije 2003/135/ES), 28 (Odločba Komisije 2004/832/ES) in 29 (Odločba Komisije 2005/59/ES).
   Člen 2
   Besedilo Izvedbenega sklepa 2013/164/EU v norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 16. julija 2013 pod pogojem, da so bila predložena vsa uradna obvestila v skladu s členom 103(1) Sporazuma EGP (5).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 15. julija 2013
      
         
            Za Skupni odbor EGP
         
         
            Predsednik
         
         Thórir IBSEN
      
   
   
      (1)  UL L 91, 3.4.2013, str. 10.
   
      (2)  UL L 53, 28.2.2003, str. 47.
   
      (3)  UL L 359, 4.12.2004, str. 62.
   
      (4)  UL L 24, 27.1.2005, str. 46.
   
      (5)  Navedena ni nobena ustavna zahteva.